સુંદરવન ઉત્તમ પ્રકારનાં ઇમારતી લાકડાં માટે પ્રખ્યાત હતું. દાયકાઓથી સુંદરવનનું લાકડું ધનવાનોનાં ઘરોમાં રાચરચીલું બનીને પહોંચતું અને વર્ષો સુધી તેમનાં ઘરોની શોભા વધારતું. વર્ષોથી આ ક્રમ ચાલતો. કઠિયારાઓના અસંખ્ય પરિવારોનું ગુજરાન આ સુંદરવનનાં ઇમારતી લાકડાંએ કેટલીયે પેઢીઓ સુધી ચલાવ્યું હતું. સુંદરવનની જમીન પણ ઉપજાઉ, એટલે દર વર્ષે નવાં વૃક્ષો ઊગતાં જાય અને સુંદરવનની સમૃદ્ધિ પણ જળવાતી જાય.